Les amis d'Edmond Dune

Les amis d'Edmond Dune ass eng lëtzebuergesch ASBL. Se ass nom lëtzebuergeschen Auteur Edmond Dune genannt a gouf den 1. Juli 2009 vu senger Duechter, der Françoise Hermann-Le Bourhis, a vum Jean Portante gegrënnt.Cf. d'Grënnungsstatuten am Mémorial C Nr. 1468 vum 29. Juli 2009, Säit 70425 D'Associatioun huet hire Sëtz am Lëtzebuerger Literaturarchiv zu Miersch.

 Ziler vum Veräin 
D'Haaptziler vum Veräi sinn:
 Fërderen an ënnerhale vun der Erënnerung un den Edmond Dune;
 Verbreede vu sengem Wierk zu Lëtzebuerg an am Ausland;
 Bäidroen zur Bekanntheet vu sengem Wierk duerch d'Organisatioun an d'Fërdere vu literaresche Manifestatioune wéi Liesungen, Konferenzen, Seminairen a Fuerschungsaarbechten;
 Zesummestelle vun enger Dokumentatioun iwwer seng Wierker an iwwer alles, wat säi Liewe betrëfft.
 Erausbrénge vu sengem Gesamtwierk an Zesummenaarbecht mat ëffentlechen Institutiounen a privaten Acteuren.

 Um Spaweck 
 Internetsäit iwwer den Edmond Dune um Site vum Nationale Literaturzentrum.
 Internetsäit vum Veräin.

Kategorie:ASBLen zu Lëtzebuerg
Kategorie:Bibliothéiken, Mediathéiken an Archiver zu Lëtzebuerg